
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 

(Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2023 m. lapkričio 21 d. įsakymo Nr. V-222 redakcija)


KLAIPĖDOS KLIENTŲ APTARNAVIMO DEPARTAMENTO 
KLAIPĖDOS 1-OJO SKYRIAUS NUOSTATAI

I SKYRIUS
BENDROSIOS NUOSTATOS

1. Klaipėdos klientų aptarnavimo departamento Klaipėdos 1-ojo skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Klaipėdos klientų aptarnavimo departamento (toliau – Departamentas) Klaipėdos 1-ojo skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę. 
2. Skyrius organizuoja ir užtikrina paslaugų teikimą Klaipėdos miesto, Klaipėdos rajono ir Neringos savivaldybėse.
3. Skyrius yra Užimtumo tarnybos struktūrinis padalinys, esantis kitame struktūriniame padalinyje – Departamente ir tiesiogiai pavaldus Departamento direktoriui.
4. Skyrių sudaro jame dirbantys valstybės tarnautojai ir darbuotojai, dirbantys pagal darbo sutartis (toliau – darbuotojai).
5. Skyriuje dirbančių darbuotojų funkcijas, kompetencijas, pavaldumą nustato jų pareigybių aprašymai.
6. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais ir kitais teisės aktais, susijusiais su nustatytų funkcijų vykdymu, ir šiais Nuostatais.
7. Skyrius turi dokumentų blanką ir antspaudą.
8. Šiuose Nuostatuose vartojamos sąvoka priemonės – užimtumo rėmimo priemonės, kitos ekonominės ir socialinės priemonės, taikomos siekiant didinti darbo ieškančių asmenų užimtumą, mažinti nedarbą, švelninti jo pasekmes.

II SKYRIUS
SKYRIAUS UŽDAVINIAI IR FUNKCIJOS

9. Skyriaus uždaviniai:
9.1. vykdyti darbo rinkos paslaugų teikimą;
9.2. bendradarbiauti su aptarnaujamos teritorijos savivaldybėmis, bendruomenių atstovais bei kitais darbo rinkos partneriais sprendžiant užimtumo problemas;
9.3. įgyvendinti priemones.
10. Skyrius, įgyvendindamas jam nustatytus uždavinius, vykdo šias funkcijas:
10.1. darbo rinkos paslaugų teikimo srityje:
10.1.1. vykdo laisvų darbo vietų paiešką;
10.1.2. registruoja laisvas darbo vietas ir viešai jas skelbia;
10.1.3. organizuoja laisvų darbo vietų užpildymą;
10.1.4. teikia informavimo ir tarpininkavimo įdarbinant paslaugas;
10.1.5. rengia prevencines priemones grupės darbuotojų atleidimų atveju; 
10.1.6. vertina darbdaviams suteiktų paslaugų veiksmingumą;
10.1.7. vertina pateiktas paraiškas ir prašymus, teikia išvadas dėl jų tinkamumo; 
10.2. bendradarbiavimo su socialiniais ir darbo rinkos partneriais srityje:
10.2.1. bendradarbiauja su savivaldybėmis, bendruomenių atstovais bei kitais darbo rinkos partneriais bendrų veiksmų užimtumo problemoms spręsti klausimais;
10.2.2. bendrauja su aptarnaujamos teritorijos darbdaviais, identifikuoja bei analizuoja jų poreikius ir vykdo Užimtumo tarnybos paslaugų darbdaviams rinkodarą.
10.3. priemonių įgyvendinimo srityje:
10.3.1. įgyvendina priemones pagal patvirtintas užduotis;
10.3.2. teikia siūlymus Departamentui dėl priemonių įgyvendinimo ir finansavimo;
10.3.3. vertina pateiktas paraiškas ir prašymus dėl priemonių įgyvendinimo, teikia išvadas dėl jų tinkamumo;
10.3.4. dalyvauja įgyvendinant užimtumo didinimo programas.
11. Skyrius taip pat vykdo šias funkcijas:
11.1. vykdo Užimtumo tarnybos direktoriaus ir Departamento direktoriaus įsakymus ir pavedimus; 
11.2. priima ir nagrinėja klientų prašymus ir skundus pagal Skyriaus kompetenciją;
11.3. rengia metinius ir ketvirtinius veiklos planus bei ataskaitas, informaciją apie Skyriaus veiklą;
11.4. rengia ir išduoda pažymas darbdaviams ir kitiems suinteresuotiems asmenims;
11.5. rengia ir teikia Departamentui informaciją viešam paskelbimui Skyriaus kompetencijos klausimais;
11.6. teikia paslaugas vieno langelio principu; 
11.7. tinkamai ir laiku veda duomenis į Užimtumo tarnybos informacinę sistemą;
11.8. sudaro sąlygas studentams ar kitiems asmenims atlikti praktiką Skyriuje.

III SKYRIUS 
SKYRIAUS TEISĖS

12. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
12.1. teikti pasiūlymus Departamento direktoriui dėl teisės aktų tobulinimo, veiklos organizavimo, paslaugų teikimo formų ir metodų tobulinimo, efektyvumo didinimo ir kitais Skyriaus kompetencijai priskirtais klausimais;
12.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų dokumentų projektų;
12.3. gauti Skyriaus funkcijoms vykdyti reikalingą informaciją iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
12.4. rengti pasitarimus, organizuoti ir dalyvauti organizuojant seminarus, kitus renginius Skyriaus kompetencijai priskirtais klausimais;
12.5 dalyvauti Užimtumo tarnybos, kitų valstybės institucijų ir įstaigų ar savivaldybių komisijų, darbo grupių veikloje Skyriaus kompetencijai priskirtais klausimais.

IV SKYRIUS
SKYRIAUS VEIKLOS ORGANIZAVIMAS 

13. Skyriaus darbas organizuojamas vadovaujantis Užimtumo tarnybos metiniais veiklos planais, Departamento, Skyriaus veiklos planais, šiais Nuostatais, Užimtumo tarnybos direktoriaus pavedimais ir rezoliucijomis.
14. Skyriaus veiklą organizuoja Skyriaus vedėjas (toliau – Vedėjas).
15. Vedėjas yra tiesiogiai pavaldus Departamento direktoriui.
16. Vedėjas:
16.1. planuoja ir organizuoja Skyriaus darbą: paskirsto užduotis Skyriaus darbuotojams ir kontroliuoja jų vykdymą, suderinus su Departamento direktoriumi, teikia pasiūlymus Užimtumo tarnybos direktoriui dėl Skyriaus veiklos tobulinimo;
16.2. dalyvauja rengiant Skyriaus nuostatus ir Skyriaus darbuotojų pareigybės aprašymus, teikia derinti Užimtumo tarnybos Žmogiškųjų išteklių valdymo skyriui;
16.3. atsako už Skyriui pavestų uždavinių ir funkcijų atlikimą;
16.4. teikia Departamento direktoriui pasiūlymus dėl:
16.4.1. vidaus darbo tvarkos dokumentų rengimo;
16.4.2. Skyriaus nuostatų ir pareigybių skaičiaus;
16.4.3. Skyriaus darbuotojų veiklos vertinimo;
16.4.4. darbuotojų kvalifikacijos tobulinimo;
16.4.5. Skyriaus darbuotojų skatinimo, tarnybinių nuobaudų jiems skyrimo ar drausminės atsakomybės taikymo;
16.4.6. komisijų ir darbo grupių specialioms užduotims vykdyti sudarymo ir kitais klausimais;
16.5. nustatyta tvarka atsiskaito Departamento direktoriui už Skyriaus veiklą;
16.6. atsako už viešai privalomos skelbti informacijos turinio parengimą ir viešinimą;
16.7. esant poreikiui, inicijuoja prekių, paslaugų ar darbų pirkimo procedūras Skyriaus kompetencijai priskirtais klausimais;
16.8. savo darbe vadovaujasi Skyriaus nuostatais ir pareigybės aprašymu. 
17. Laikinai nesant Vedėjo, teisės aktų nustatyta tvarka jo funkcijas laikinai vykdo Departamento direktoriaus, suderinus su Užimtumo tarnybos direktoriumi, paskirtas asmuo.
18. Skyriaus darbuotojai tiesiogiai pavaldūs ir atsiskaito už pavedimų vykdymą Vedėjui.
19. Skyriaus darbuotojai atlieka pareigybių aprašymuose nustatytas funkcijas, vykdo jiems pavestas užduotis.
20. Skyriaus veiklą kontroliuoja Departamento direktorius teisės aktų nustatyta tvarka.

V SKYRIUS
BAIGIAMOSIOS NUOSTATOS

21. Skyrius Lietuvos Respublikos įstatymų ir kitų teisės aktų nustatyta tvarka pertvarkomas, reorganizuojamas ar likviduojamas Užimtumo tarnybos direktoriaus sprendimu.
22. Su šiais Nuostatais pasirašytinai supažindinami visi Skyriaus darbuotojai.
23. Šie Nuostatai gali būti keičiami ir (ar) papildomi Užimtumo tarnybos direktoriaus sprendimu.

